Document ID: /roh_data/filtered/fineweb-2-filterrobots_roh.jsonl.gz/63195

Allas uniuns culturalas ed allas uniuns da sport dalla Val Tujetsch
Damonda per ina contribuziun voluntaria 2024
(d’inoltrar entochen ils 30 d’avrel 2024)
La vischnaunca da Tujetsch presta era uonn contribuziuns voluntarias allas uniuns culturalas ed allas uniuns sportivas dalla val. Per saver reparter ils daners aschi correct sco pusseivel, selubin nus da puspei schar emplenir ora Vus in questiunari. Il questiunari anfleis Vus cheusut. Quel ei d’inoltrar ensemen cul program digl onn da Voss’organisaziun entochen ils 30 d’avrel 2024 all’administraziun communala Tujetsch, Via Alpsu 62, 7188 Sedrun ni per e-mail a <email-pii>.
Las damondas che vegnan inoltradas memia tard savein nus deplorablamein buca risguardar.
Amicabels salids
Suprastonza communala Tujetsch